《和朱勿轩移居四首 其二》
清代·刘天谊

一区聊记子云居，载酒多来问字车。不喜作家徒立壁，岂防胠箧只藏书。

新巢栗里随彭泽，古迹金台羡望诸。壮志未酬权寄托，朅来因树结精庐。

作者简介：刘天谊（1774—1854），字宜甫，号戒庵，先世深州人，其父实斋徙居于青县温褚村（今属沧县）。弱冠游泮，秋闱屡试不售，遂绝意进取，肆力于古文辞。与朱煌号称二杰，著有《同野堂诗文集》。其诗见于《津门诗抄》。